b'\n_START_ARTICLE_\nNigel Farage\n_START_SECTION_\nTausta\n_START_PARAGRAPH_\nNigel Farage syntyi Downen kyl\xc3\xa4ss\xc3\xa4 Kentiss\xc3\xa4 vuonna 1964. H\xc3\xa4nen is\xc3\xa4ns\xc3\xa4 oli p\xc3\xb6rssiv\xc3\xa4litt\xc3\xa4j\xc3\xa4, joka j\xc3\xa4tti perheen kun Nigel oli viisivuotias. Farage ei mennyt yliopistoon vaan ryhtyi v\xc3\xa4litt\xc3\xa4j\xc3\xa4ksi Lontoon Cityn tavarap\xc3\xb6rssiin. Faragen suku is\xc3\xa4ns\xc3\xa4 puolelta on alun perin hugenotteja Ranskasta.\n_START_SECTION_\nPoliittinen ura\n_START_PARAGRAPH_\nFarage oli aluksi konservatiivipuolueessa, mutta erosi siit\xc3\xa4, kun p\xc3\xa4\xc3\xa4ministeri John Major allekirjoitti Maastrichtin sopimuksen. Vuonna 1993 Farage oli perustamassa UKIP:ia, jonka tavoitteena on irrottaa Britannia Euroopan unionista. H\xc3\xa4net valittiin Euroopan parlamenttiin vuoden 1999 vaaleissa ja on ollut sen j\xc3\xa4sen siit\xc3\xa4 l\xc3\xa4htien. Farage sanoo ett\xc3\xa4 EU:ta t\xc3\xa4ytyy yritt\xc3\xa4\xc3\xa4 muuttaa sis\xc3\xa4lt\xc3\xa4p\xc3\xa4in. H\xc3\xa4net tunnetaan suorapuheisena ja ter\xc3\xa4v\xc3\xa4n\xc3\xa4 EU-kriitikkona. Farage sanoo rakastavansa Eurooppaa, mutta ei halua ett\xc3\xa4 Euroopan unioni "samanlaistaa" Euroopan._NEWLINE_Vuonna 2005 Farage oli aktiivisesti ajamassa ep\xc3\xa4luottamus\xc3\xa4\xc3\xa4nestyst\xc3\xa4 entist\xc3\xa4 Euroopan komission puheenjohtajaa, Jos\xc3\xa9 Manuel Barrosoa vastaan, jonka vierailu Spiros Latsisin huvijahdilla her\xc3\xa4tti ep\xc3\xa4ilyksi\xc3\xa4 eturistiriidasta._NEWLINE_Farage oli ensimm\xc3\xa4isen kerran UKIP:in puheenjohtajana 2006\xe2\x80\x932009. H\xc3\xa4n erosi puheenjohtajuudesta 2009, koska pyrki parlamentin alahuoneeseen vuoden 2010 parlamenttivaaleissa, mutta ei tullut valituksi. H\xc3\xa4net valittiin j\xc3\xa4lleen UKIP:in puheenjohtajaksi 2010._NEWLINE_Farage on ottanut et\xc3\xa4isyytt\xc3\xa4 UKIP:in vuoden 2010 vaalimanifestiin, sill\xc3\xa4 h\xc3\xa4n ei ollut itse tekem\xc3\xa4ss\xc3\xa4 sit\xc3\xa4, koska ei ollut puolueen puheenjohtaja silloin. Faragen johdolla puolue laatii vuonna 2015 uuden manifestin._NEWLINE_Farage joutui vuonna 2013 vihaisten mielenosoittajien piiritt\xc3\xa4m\xc3\xa4ksi Skotlannin-vierailullaan. Mielenosoittajat syyttiv\xc3\xa4t Faragea rasismista ja kritisoivat h\xc3\xa4nen unionimy\xc3\xb6nteisyytt\xc3\xa4\xc3\xa4n. Farage p\xc3\xa4\xc3\xa4si lopulta poistumaan poliisin avulla._NEWLINE_Farage ilmoitti parlamenttivaalin 2015 j\xc3\xa4lkeen eroavansa puheenjohtajan teht\xc3\xa4vist\xc3\xa4, mutta puolueen johtoryhm\xc3\xa4 ei hyv\xc3\xa4ksynyt eroa._NEWLINE_Farage ilmoitti j\xc3\xa4lleen hein\xc3\xa4kuussa 2016 eroavansa puolueen johdosta. Saman vuoden marraskuussa puheenjohtajuus siirtyi puolueen j\xc3\xa4sen\xc3\xa4\xc3\xa4nestyksen voittaneelle Paul Nuttallille. Farage erosi puolueesta kokonaan joulukuussa 2018 vastalauseena puolueen pakkomielteiselle suhtautumiselle islamiin ja katuaktivismiin sek\xc3\xa4 \xc3\xa4\xc3\xa4rioikeistolaisaktivisti Tommy Robinsonn nimitt\xc3\xa4miselle puolueen neuvonantajaksi._NEWLINE_Farage kertoi maaliskuussa 2019 astuvansa uuden Brexit Party -puolueen johtajaksi. H\xc3\xa4n sanoi johtavansa puolueensa vuoden 2019 eurovaaleihin, jos Britannia osallistuu niihin.\n_START_SECTION_\nN\xc3\xa4kemyksi\xc3\xa4\n_START_PARAGRAPH_\nFarage on kehottanut l\xc3\xa4ntt\xc3\xa4 lopettamaan Ven\xc3\xa4j\xc3\xa4n presidentin Vladimir Putinin Ukraina-politiikan arvostelun ja keskitt\xc3\xa4m\xc3\xa4\xc3\xa4n voimavarat islamistiterroristien ly\xc3\xb6miseen.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nFarage on ollut kahdesti naimisissa, ja h\xc3\xa4nell\xc3\xa4 on nelj\xc3\xa4 lasta. H\xc3\xa4n solmi toisen avioliittonsa 1999 saksalaisen Kirsten Mehrin kanssa. Farage oli 21-vuotiaana auto-onnettomuudessa ja vuonna 2010 lento-onnettomuudessa, ja h\xc3\xa4n on sairastanut kivessy\xc3\xb6v\xc3\xa4n. H\xc3\xa4n pit\xc3\xa4\xc3\xa4 kriketist\xc3\xa4 ja vierailee usein ensimm\xc3\xa4isen maailmansodan taistelupaikoilla yst\xc3\xa4v\xc3\xa4ryhm\xc3\xa4ns\xc3\xa4 kanssa.'